Vastavalt isikut tõendavate dokumentide seaduse (edaspidi ITDS) § 114  lg 1 esitab biomeetriliste andmetega dokumendi  väljaandmiseks isik või  tema seaduslik esindaja taotluse dokumendi väljaandmiseks pädevale  asutusele, sama paragrahvi lõike 2 kohaselt biomeetriliste andmetega  dokumendi väljaandmise taotluse esitamiseks pöördub taotleja  isiklikult dokumendi väljaandmiseks pädevasse asutusse. ITDS § 115  annab alused erijuhtumiteks, mil taotleja ei pea isiklikult pöörduma  dokumendi väljaandmiseks pädevasse asutusse, kuid ITDS ei anna  võimalusi KMA-l võtta vastu taotlust välisriigis.